# Queratosi actínica

La queratosi actínica, també anomenada "queratosi solar" i "queratosi senil", (abreujada com "AK" en anglès) és una varietat de lesió precancerosa que es presenta com un tumor epidèrmic. S'observa com una placa lleugerament eritematosa, en crosta. Aquests creixements són més comuns en les persones de pell clara i en aquelles que estan en contacte freqüent en el sol. Normalment es forma quan la pell esdevé danyada per radiacions ultraviolades (UV) bé siguin solars o artificials. La malaltia es considera potencialment cancerígena; si no es tracta, pot esdevenir en un tipus de càncer anomenat carcinoma escatós. Les lesions sense tractar tenen fins a un 20% de risc de progressió cap a carcinoma escatós, per la qual cosa es recomana el seu tractament per un dermatòleg.
El desenvolupament d'aquestes clapes es dona quan la pell està constantment exposada al sol durant molt temps. Normalment apareixen com unes plaques, amb àrees amb escates o crostes que sovint se senten seques o aspres. De fet, la queratosi actínica sovint "se sent" abans de ser visible, i la textura sovint s'ha comparat amb el de paper de vidre. Les clapes poden ser fosques, clares, bronzejades, roses, vermelles, o una combinació de tot aquestes variants, o fins i tot tenir el mateix color de la pell circumdant. Les lesions de queratosi generalment fan entre 2 i 6 mil·límetres però pot créixer per arribar a mesurar uns quants centímetres de diàmetre. Sovint apareixen en àrees de la pell exposades al sol, com la cara, orelles, coll, cuir cabellut, pit, revers de les mans, avantbraços, o llavis. La seva relació amb l'exposició solar sobre la pell, fa que la majoria de persones afectades en tinguin més d'un.
La diagnosi es realitza clínicament per exploració física, però pot ser confirmada per una anàlisi cel·lular de la lesió al microscopi. Hi ha diverses opcions de tractament, dels quals, la crema de fluorouracil (Tolak) sembla la més popular i eficaç. Un tractament significativament més ràpid és l'ingenol mebutate que és eficaç després d'un tractament de 3 dies en lloc dels 21 dies del fluorouracil. Amb la intervenció del dermatòleg, la queratosi actínica pot ser tractada abans que es converteixen en càncer de pell.

## Referències

* ↑ Rapini, Ronald P.; c, Jean L.; Jorizzo, Joseph L.. Dermatology: 2-Volume Set. St. Louis: Mosby, 2007, p. Chapter 108. ISBN 1-4160-2999-0.
* ↑ Prajapati V, Barankin B; Barankin «Dermacase. Actinic keratosis». Can Fam Physician, 54, 5, 01-05-2008, pàg. 691, 699. PMC: 2377206. PMID: 18474700.
* ↑ Freedberg, et al. (2003). Fitzpatrick's Dermatology in General Medicine. (6th ed.). McGraw-Hill. ISBN 0-07-138076-0
* 1 2 Quaedvlieg PJ, Tirsi E, Thissen MR, Krekels GA; Tirsi; Thissen; Krekels «Actinic keratosis: how to differentiate the good from the bad ones?». Eur J Dermatol, 16, 4, 2006, pàg. 335–9. PMID: 16935787.
* ↑ Weedon, David. Weedon's Skin Pathology, 3rd Edition. Elsevier, 2010. ISBN 978-0-7020-3485-5.
* ↑ Moy, RL «Clinical presentation of actinic keratoses and squamous cell carcinoma.». Journal of the American Academy of Dermatology, 42, 1 Pt 2, 01-01-2000, pàg. 8–10. DOI: 10.1067/mjd.2000.103343. PMID: 10607350.
* ↑ Rosen, T; Lebwohl, MG «Prevalence and awareness of actinic keratosis: barriers and opportunities.». Journal of the American Academy of Dermatology, 68, 1 Suppl 1, 01-01-2013, pàg. S2–9. DOI: 10.1016/j.jaad.2012.09.052. PMID: 23228302.
* ↑ Stockfleth, E; Kerl, H; Guideline Subcommittee of the European Dermatology, Forum «Guidelines for the management of actinic keratoses.». European journal of dermatology : EJD, 16, 6, 01-11-2006, pàg. 599–606. PMID: 17229598.
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2023.

## Bibliografia

* American Academy of Dermatology
* Actinic Keratosis photo library at Dermnet Arxivat 2011-10-21 a Wayback Machine.